b'\n_START_ARTICLE_\n1000-kroneseddel\n_START_PARAGRAPH_\n1000-kronesedlen er en dansk pengeseddel. Det er den h\xc3\xb8jeste seddel i Danmark. Den blev indf\xc3\xb8rt den 11. marts 1975 med 1972-serien; f\xc3\xb8r den tid var 500-kronesedlen den h\xc3\xb8jeste seddel. _NEWLINE_1000-kronesedlen tegner sig for ca 48 pct. af seddeloml\xc3\xb8bet.\n_START_SECTION_\n2009-serien\n_START_PARAGRAPH_\nDen 24. maj 2011 blev 1000-kronesedlen udsendt i en ny udgave, som en del af opdateringen mellem 2009 og 2011 af alle danske pengesedler._NEWLINE_Sedlen er, som de \xc3\xb8vrige sedler i den nye serie, designet af kunstneren Karin Birgitte Lund. P\xc3\xa5 forsiden optr\xc3\xa6der Storeb\xc3\xa6ltsbroen, og p\xc3\xa5 bagsiden er Solvognen afbilledet sammen med et kort over Storeb\xc3\xa6lt, med placeringerne for broen og fundet af Solvognen markeret med cirkler.\n_START_SECTION_\n1997-serien\n_START_PARAGRAPH_\n1000-kronesedlen blev udsendt i en opgraderet version november 2004. Motiverne var de samme som p\xc3\xa5 den tidligere 1000-kroneseddel fra 1998. Der var et dobbeltportr\xc3\xa6t af Anna Ancher og Michael Ancher p\xc3\xa5 forsiden. Motivet p\xc3\xa5 bagsiden var inspireret af en turneringsscene fra Bislev Kirke i Nordjylland.\n_START_SECTION_\n1972-serien\n_START_PARAGRAPH_\nMotivet p\xc3\xa5 forsiden var et portr\xc3\xa6t af Thomasine Heiberg. P\xc3\xa5 bagsiden var et egern.'